«The Voice»-Sturla:- Jeg har fått mye støtte av Astrid
Da «Idol»-sirkuset sto på som verst tidligere i år, ble det slutt mellom Astrid Smeplass og Sturla Larsen. Selv om paret gikk fra hverandre, er de fremdeles gode venner. - Jeg har fått mye støtte av Astrid. Vi støtter hverandre uansett hva vi driver med, men konkrete sangtips har jeg ikke fått, sier Larsen til VG.Han er slettes ikke skuffet over at han ikke er overøst med konkurransetips fra eks-kjæresten, men han tror hun setter pris på det han har vist så langt i konkurransen. - Siden jeg har flyttet fra Orkdal til Melhus har vi mindre kontakt. Jeg har derfor ikke spurt henne om noen tips. Vi snakker om helt andre ting. Dessuten er «The Voice» ganske hemmelig, så jeg har ikke delt så mye om konkurransen med henne. Men jeg tror hun har sånn halvveis tro på at det jeg driver med er godt nok, forklarer Larsen, som for tiden nyter singellivet. Han innrømmer at interessen for ham blomstrer i forbindelse med deltakelsen i «The Voice». - Det er ikke så mye mas, men man merker at folk setter pris på at man er ambisiøs og er på TV. Det er klart det får mye oppmerksomhet. Særlig i sosiale medier, påpeker han.Før kveldens opptreden, hvor han går i duell med Adrian Jørgensen, var fokuset til Larsen et helt annet sted enn på fanskaren. Begge guttene var innstilt på å gå videre i konkurransen. - Vi var opptatte av å levere et så fett show som mulig. Vi er kompiser fra før, og hadde en innstillingen om at vi begge skulle gå videre. Jeg følte jeg gjorde det bedre enn jeg noen gang har gjort det i konkurransen så langt, sier Fagerli Larsen. Før duellen fikk han tips av sin mentor Sondre Lerche om å gi full gass på scenen. - Jeg er veldig fornøy med Sondre. Han er mer jordnær enn både Adrian og meg, og jeg har mye respekt for ham. Han har gjort mye kult når det kommer til musikk.
Sturla Larsen (19) støttet eks-kjæresten Astrid Smeplass (16) i «Idol». Nå står han på egne bein i «The Voice».